CELEX: 32005R1863
Language: fi
Date: 2005-11-15 00:00:00
Title: Komission asetus (EY) N:o 1863/2005, annettu 15 päivänä marraskuuta 2005, pysyvän tarjouskilpailun avaamisesta Latvian interventioelimen hallussa olevan tavallisen vehnän myymiseksi uudelleen yhteisön markkinoilla sen jalostamiseksi jauhoksi yhteisössä

16.11.2005   
            
            
               FI
            
            
               Euroopan unionin virallinen lehti
            
            
               L 299/40
            
         
      KOMISSION ASETUS (EY) N:o 1863/2005,
   annettu 15 päivänä marraskuuta 2005,
   pysyvän tarjouskilpailun avaamisesta Latvian interventioelimen hallussa olevan tavallisen vehnän myymiseksi uudelleen yhteisön markkinoilla sen jalostamiseksi jauhoksi yhteisössä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Interventioelinten hallussaan pitämien viljojen myyntiin saattamisen menettelyistä ja edellytyksistä 28 päivänä heinäkuuta 1993 annetussa komission asetuksessa (ETY) N:o 2131/93 (2) säädetään erityisesti, että interventioelimen hallussa oleva vilja saatetaan markkinoille tarjouskilpailulla ja myyntihintaan, joka ei voi olla alempi kuin varastointipaikan markkinoilla todettu hinta tai sen puuttuessa lähimmillä markkinoilla todettu hinta, markkinahäiriöiden välttämisen sallivan vastaavan laadun ja edustavan määrän kuljetuskustannukset huomioon ottaen.
            
         
               (2)
            
            
               Vuoden 2005 sadonkorjuun aikaan vallinneiden epäsuotuisien sääolojen vuoksi tavallisen vehnän ennakoitu määrä ei riitä kattamaan Latvian sisäistä kysyntää. Latvialla on lisäksi tavallisen vehnän interventiovarastoja, joille näyttää olevan vaikeaa löytää markkinoita ja jotka olisi sen vuoksi myytävä. Sen vuoksi yhteisön markkinoilla voidaan järjestää tarjouskilpailuja tavallisen vehnän jalostamiseksi jauhoksi.
            
         
               (3)
            
            
               Yhteisön markkinoiden tilanteen huomioon ottamiseksi on suotavaa säätää, että komissio hallinnoi tarjouskilpailua. Lisäksi on vahvistettava jakokerroin niille tarjouksille, jotka ovat vähimmäismyyntihinnan suuruisia.
            
         
               (4)
            
            
               Jotta kyseisten tarjouskilpailujen kohteena olevien varastojen erityisen käyttötarkoituksen valvonta voidaan varmistaa, olisi säädettävä erityisseurannasta, joka koskee tavallisen vehnän toimittamista ja sen jalostamista jauhoksi. Seurannan mahdollistamiseksi olisi saatettava pakolliseksi interventiosta peräisin olevien tuotteiden käytön ja/tai määräpaikan tarkastamista koskevista yhteisistä yksityiskohtaisista säännöistä 16 päivänä lokakuuta 1992 annetussa komission asetuksessa (ETY) N:o 3002/92 (3) vahvistettujen menettelyjen soveltaminen.
            
         
               (5)
            
            
               Moitteettoman täytäntöönpanon takaamiseksi olisi edellytettävä, että tarjouksentekijä asettaa vakuuden, joka olisi kyseisten toimenpiteiden luonne huomioon ottaen vahvistettava poiketen siitä, mitä asetuksessa (ETY) N:o 2131/93 säädetään, erityisesti sen suuruuden osalta tasolle, jonka on oltava riittävä takaamaan tuotteiden moitteeton käyttö, ja vakuuden vapauttamisedellytysten osalta siten, että on todistettava tuotteiden jalostaminen jauhoksi.
            
         
               (6)
            
            
               Latvian interventioelimen komissiolle toimittamassa tiedonannossa on lisäksi tärkeää säilyttää tarjousten tekijöiden nimettömyys.
            
         
               (7)
            
            
               Hallinnoinnin nykyaikaistamiseksi on syytä säätää komission pyytämien tietojen lähettämisestä sähköisessä muodossa.
            
         
               (8)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Latvian interventioelin saa myydä yhteisön sisämarkkinoilla pysyvällä tarjouskilpailulla hallussaan olevat 24 276 tonnia tavallista vehnää sen jalostamiseksi jauhoksi.
   2 artikla
   Edellä 1 artiklassa säädettyyn myyntiin sovelletaan asetusta (ETY) N:o 2131/93.
   Poiketen kuitenkin siitä, mitä
   
               a)
            
            
               mainitun asetuksen 13 artiklan 1 kohdassa säädetään, tarjoukset vahvistetaan tarjouksen kohteena olevan erän tosiasiallisen laadun perusteella;
            
         
               b)
            
            
               mainitun asetuksen 10 artiklan toisessa alakohdassa säädetään, vähimmäismyyntihinta vahvistetaan tasolle, jolla se ei häiritse viljamarkkinoita.
            
         3 artikla
   Tarjoukset ovat hyväksyttäviä ainoastaan, jos niihin on liitetty:
   
               a)
            
            
               todiste siitä, että tarjouksentekijä on asettanut tarjouksen vakuuden, joka poiketen siitä, mitä asetuksen (ETY) N:o 2131/93 13 artiklan 4 kohdan toisessa alakohdassa säädetään, vahvistetaan 10 euroksi tonnilta;
            
         
               b)
            
            
               tarjouksentekijän kirjallinen sitoumus siitä, että tavallinen vehnä käytetään sen jalostamiseksi jauhoksi yhteisön alueella 60 päivän kuluessa siitä, kun se on poistettu interventiovarastoista ja joka tapauksessa ennen 31 päivää elokuuta 2006 ja että tarjouksentekijä asettaa 40 euroa tonnilta olevan suoritusvakuuden kahden työpäivän kuluessa tarjouksen hyväksymistä koskevan ilmoituksen vastaanottamispäivästä;
            
         
               c)
            
            
               sitoumus pitää kirjaa varastoista sen varmistamiseksi, että tavallisen vehnän, jota koskeva tarjouskilpailu on ratkaistu, määrät on jalostettu yhteisön alueella jauhoksi.
            
         4 artikla
   1.   Ensimmäiseen osittaiseen tarjouskilpailuun tarkoitettujen tarjousten jättämisen määräaika päättyy 23 päivänä marraskuuta 2005 kello 15.00 (Brysselin aikaa).
   Seuraavien osittaisten tarjouskilpailujen tarjousten jättämisen määräaika päättyy joka keskiviikko klo 15.00 (Brysselin aikaa), lukuun ottamatta 28 päivää joulukuuta 2005, 12 päivää huhtikuuta 2006 ja 24 päivää toukokuuta 2006, koska kyseisillä viikoilla ei järjestetä tarjouskilpailuja.
   Viimeiseen osittaiseen tarjouskilpailuun tarkoitettujen tarjousten jättämisen määräaika päättyy 28 päivänä kesäkuuta 2006 kello 15.00 (Brysselin aikaa).
   2.   Tarjoukset on jätettävä Latvian interventioelimelle, jonka yhteystiedot ovat seuraavat:
   
               Rural Support Service
            
         
               Republic Square 2
            
         
               Riga, LV-1981
            
         
               Latvia
            
         
               Puhelin (371) 702 78 93
            
         
               Faksi (371) 702 78 92
            
         5 artikla
   Latvian interventioelimen on annettava saadut tarjoukset komissiolle tiedoksi kahden tunnin kuluessa tarjousten jättämisen määräajan päättymisestä. Ilmoitus on toimitettava sähköisessä muodossa liitteessä I olevan lomakkeen mukaisesti.
   6 artikla
   Asetuksen (EY) N:o 1784/2003 25 artiklan 2 kohdassa tarkoitettua menettelyä noudattaen komissio vahvistaa vähimmäismyyntihinnan tai päättää olla hyväksymättä saatuja tarjouksia. Jos eri tarjoukset koskevat samaa erää ja niiden yhteismäärä ylittää käytettävissä olevan määrän, vähimmäishinta voidaan vahvistaa erikseen jokaiselle erälle.
   Vähimmäishinnan suuruisten tarjousten osalta vähimmäishinnan vahvistamiseen voi liittyä tarjottujen määrien jakokertoimen vahvistaminen.
   7 artikla
   1.   Edellä 3 artiklan a alakohdassa tarkoitettu vakuus vapautetaan kokonaisuudessaan sellaisten määrien osalta, joiden
   
               a)
            
            
               tarjousta ei ole hyväksytty;
            
         
               b)
            
            
               myyntihinta on maksettu vahvistetun määräajan kuluessa ja 3 artiklan b alakohdassa säädetty vakuus on asetettu.
            
         2.   Edellä 3 artiklan b alakohdassa tarkoitettu vakuus vapautetaan suhteessa jauhon tuotantoon yhteisössä käytetyn tavallisen vehnän määriin.
   8 artikla
   1.   Todiste 3 artiklan b alakohdassa tarkoitettujen velvollisuuksien täyttämisestä on annettava asetuksen (ETY) N:o 3002/92 säännösten mukaisesti.
   2.   Asetuksessa (ETY) N:o 3002/92 säädettyjen mainintojen lisäksi T5-valvontakappaleen kohdassa 104 on viitattava 3 artiklan b ja c alakohdassa säädettyyn sitoumukseen, ja siinä on ilmoitettava yksi liitteeseen II sisältyvistä maininnoista.
   9 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 78. Asetus sellaisena kuin se on muutettuna komission asetuksella (EY) N:o 1154/2005 (EUVL L 187, 19.7.2005, s. 11).
   
      (2)  EYVL L 191, 31.7.1993, s. 76. Asetus sellaisena kuin se on viimeksi muutettuna asetuksella (EY) N:o 1169/2005 (EUVL L 188, 20.7.2005, s. 19).
   
      (3)  EYVL L 301, 17.10.1992, s. 17. Asetus sellaisena kuin se on viimeksi muutettuna asetuksella (EY) N:o 1169/2005.
   
      LIITE I
      Pysyvä tarjouskilpailu Latvian interventioelimen hallussa olevan 24 276 tonnin tavallista vehnää myymiseksi uudelleen
      (Lomake (1))
      (Asetus (EY) N:o 1863/2005)
      
                  1
               
               
                  2
               
               
                  3
               
               
                  4
               
            
                  Tarjouksen tekijän numero
               
               
                  Erän numero
               
               
                  Määrä
                  (t)
               
               
                  Hintatarjous
                  euroa/t
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  jne.
               
               
                   
               
               
                   
               
               
                   
               
            
         (1)  Lähetetään maatalouden ja maaseudun kehittämisen pääosastoon (D/2).
   
   
      LIITE II
      Asetuksen 8 artiklan 2 kohdassa tarkoitetut maininnat
      
                  ––
               
               
                  :
               
               
                  espanjaksi
               
               
                  :
               
               
                  Producto destinado a la transformación prevista en las letras b) y c) del artículo 3 del Reglamento (CE) no 1863/2005
               
            
                  ––
               
               
                  :
               
               
                  tšekiksi
               
               
                  :
               
               
                  Produkt určený ke zpracování podle čl. 3 písm. b) a c) nařízení (ES) č. 1863/2005
               
            
                  ––
               
               
                  :
               
               
                  tanskaksi
               
               
                  :
               
               
                  Produkt til forarbejdning som fastsat i artikel 3, litra b) og c), i forordning (EF) nr. 1863/2005
               
            
                  ––
               
               
                  :
               
               
                  saksaksi
               
               
                  :
               
               
                  Erzeugnis zur Verarbeitung gemäß Artikel 3 Buchstaben b und c der Verordnung (EG) Nr. 1863/2005
               
            
                  ––
               
               
                  :
               
               
                  viroksi
               
               
                  :
               
               
                  määruse (EÜ) nr 1863/2005 artikli 3 punktides b ja c viidatud töötlemiseks mõeldud toode
               
            
                  ––
               
               
                  :
               
               
                  kreikaksi
               
               
                  :
               
               
                  Προϊόν προς μεταποίηση όπως προβλέπεται στο άρθρο 3, στοιχεία β) και γ), του κανονισμού (ΕΚ) αριθ. 1863/2005
               
            
                  ––
               
               
                  :
               
               
                  englanniksi
               
               
                  :
               
               
                  Product intended for processing referred to in Article 3(b) and (c) of Regulation (EC) No 1863/2005
               
            
                  ––
               
               
                  :
               
               
                  ranskaksi
               
               
                  :
               
               
                  Produit destiné à la transformation prévue à l'article 3, points b) et c), du règlement (CE) no 1863/2005
               
            
                  ––
               
               
                  :
               
               
                  italiaksi
               
               
                  :
               
               
                  Prodotto destinato alla trasformazione di cui all’articolo 3, lettere b) e c), del regolamento (CE) n. 1863/2005
               
            
                  ––
               
               
                  :
               
               
                  latviaksi
               
               
                  :
               
               
                  Produkts paredzēts tādai pārstrādei, kā noteikts Regulas (EK) Nr. 1863/2005 3. panta b) un c) punktā
               
            
                  ––
               
               
                  :
               
               
                  liettuaksi
               
               
                  :
               
               
                  produktas, kurio perdirbimas numatytas Reglamento (EB) Nr. 1863/2005 3 straipsnio b ir c punktuose
               
            
                  ––
               
               
                  :
               
               
                  unkariksi
               
               
                  :
               
               
                  Az 1863/2005/EK rendelet 3. cikkének b) és c) pontja szerinti feldolgozásra szánt termék
               
            
                  ––
               
               
                  :
               
               
                  hollanniksi
               
               
                  :
               
               
                  Product bestemd voor de verwerking bedoeld in artikel 3, onder b) en c), van Verordening (EG) nr. 1863/2005
               
            
                  ––
               
               
                  :
               
               
                  puolaksi
               
               
                  :
               
               
                  Produkt przeznaczony do przetworzenia przewidzianego w art. 3 lit. b) i c) rozporządzenia (WE) nr 1863/2005
               
            
                  ––
               
               
                  :
               
               
                  portugaliksi
               
               
                  :
               
               
                  Produto para a transformação a que se referem as alíneas b) e c) do artigo 3.o do Regulamento (CE) n.o 1863/2005
               
            
                  ––
               
               
                  :
               
               
                  slovakiksi
               
               
                  :
               
               
                  Produkt určený na spracovanie podľa článku 3 písm. b) a c) nariadenia (ES) č. 1863/2005
               
            
                  ––
               
               
                  :
               
               
                  sloveeniksi
               
               
                  :
               
               
                  Proizvod za predelavo iz člena 3(b) in (c) Uredbe (ES) št. 1863/2005
               
            
                  ––
               
               
                  :
               
               
                  suomeksi
               
               
                  :
               
               
                  Asetuksen (EY) N:o 1863/2005 3 artiklan b ja c alakohdan mukaiseen jalostukseen tarkoitettu tuote
               
            
                  ––
               
               
                  :
               
               
                  ruotsiksi
               
               
                  :
               
               
                  Produkt avsedda för bearbetning enligt artikel 3 b och c i förordning (EG) nr 1863/2005